Al è scomençât il mês di Otubar e ancje chest an la Associazion dai Francoprovençâi di Pulie in Piemont, daûr di une tradizion consolidade, e inmanee la gnove serie di incuintris dal titul I Francoprovenzali di Puglia chi sono?.
A son cinc apontaments s là che no si fevele dome des comunitâts di lenghe francoprovençâl di Celle di San Vito e di Faeto, in provincie di Foggia, ma ben ancje di altris argoments che a tocjin lis minorancis linguistichis storichis dal Piemont e il patrimoni linguistic regjonâl.
La Associazion dai Francoprovençâi di Pulie in Piemont e ten dongje tancj di lôr, che a son propit di di divignince di Celle di San Vito e di Faeto.
Ducj i incuintris si davuelzin il miercus di 5 a 7 sot sere te Sale pai congrès de ex Fergat, in vie F. Millio 20, a Turin, in zone San Paolo.
La prime conference si davuelç doman, ai 7 di Otubar: relatôrs Matteo Ghiotto e Daniela Bodoira.
La partecipazion ae iniziative e je libare. Il program complet si pues viodilu achì:
FP_Pulie_Turin_2015.
fur_Latn fur_Latn fur_Latn fur_Latn fur_Latn fur_Latn fur_Latn